钦定古今图书集成/明伦汇编/闺媛典/第341卷 > 任城国太妃孟氏
## 钦定古今图书集成/明伦汇编/闺媛典/第341卷 > 任城国太妃孟氏

按《魏书列女传》，“任城国太妃孟氏，钜鹿人，尚书令任
城王澄之母。澄为扬州之日，率众出讨，于后贼帅姜
庆真阴结逆党，袭陷罗城。长史韦缵仓卒失图，计无
所出。孟乃勒兵登陴，先守要便，激厉文武，安慰新旧，
劝以赏罚，喻之逆顺，于是咸有奋志。亲自巡守，不避
矢石。贼不能克，卒以全城。澄以状表闻，属世祖崩，事”
寝。灵太后令曰：“鸿功盛美，实宜垂之永年。”乃敕有司
树碑旌美。